Pentru momentele in care nu stiti ce sa mai ascultati si pentru ca ne place sa ne asortam starea de spirit cu coloana sonora din ziua respectiva, ne-am gandit sa va prezentam o lista cu 16 posturi de radio romanesti care emit doar online.

Acesta nu este un top, motiv pentru care vi le prezentam in ordine alfabetica.

Voi ce posturi de radio online ascultati?

1. Autobaza

Muzica de calatorit si de fugit in lume.

"Suntem calatori si iubitori de muzica buna. Impreuna navigam spre plaje, munți, festivaluri si oameni faini din toata lumea. Get on board!" spun ei pe site.

Ce am prins: Rosie and Me - I Couldn't Reach You

2. Cooperativa Urbana

E singurul radio cu muzica romaneasca din toata zona alternativa. In playlist se regasesc piese necomerciale, spre exemplu noi am prins Akim Hash feat Cristina Leonte - Bless you and me care nici macar nu exista pe youtube.

Jingle-urile postului sunt amuzante&cinematografice.

(Cu scuzele de rigoare, era cat pe ce sa il ratam din cauza unor confuzii legate de adresa web care s-a schimbat. Cooperativo, ne e drag playlistul tau!)

Ce-am (mai) prins:

3. Clandestino

Pe Clandestino gasiti playlistul cu piese din categoria alternativ/indie. Sub tutela lui Razvan Exarhu, site-ul mai are, pe langa radio, articole despre muzica si altele adunate din online.

Ce am prins: Elmore Judd - We Float in Time

4. Control

"Radio Control isi propune sa fie un fel de extensie a clubului si a aparut firesc, din mai multe motive: La club se intampla atat de multe lucruri din punct de vedere muzical, incat unui client obisnuit, care ne viziteaza sa zicem o data, de doua ori pe saptamana ii este greu sa “prinda” tot ce l-ar interesa. Asadar intentionam sa inregistram seturile dj-ilor si chiar concertele si sa le difuzam ulterior la radio si chiar, cand este cazul, sa facem “live streaming” Vrem sa aducem din timp in atentia unui public mai larg trupele straine care canta in Control, trupe in general greu de auzit la radiourile romanesti. Vrem sa ajutam trupele romanesti tinere, care la fel, au acces destul de limitat la radiourile generaliste sa-si faca piesele cunoscute unui public destul de avizat si de specializat cum este publicului Controlului.", ne-a povestit Florin Oslobanu, cel care se afla in spatele conceptului.

Ce am prins: Primal Scream - Goodbye Johnny

5. DelaHaze Fm

Despre cei de la DelaHaze fm am mai vorbit in acest interviu si ne-a bucurat sa aflam ca, pe langa muzica diversa, au si o identitate vizuala puternica, cu DJ sub forma unor animalute memorabile.

De la post-rock la electronic sau experimental, aveti un playlist care "va deschide ochii". Din seria "nemaiauzite prin alte parti".

Sub sloganul "Frame your mood", toate animalutele aduc muzica in radio prin sesiunile lor si periodic se strang sa faca un short list care devine tonul general.

Ce am prins: The Notwist - Run run run

6. Eclectic Fm

Sub sloganul Don't get bored si sub tutela lui Mihai Dinu (ex Radio Guerrilla), Eclecticul aduce muzica de la trupe romanesti (Antarctica, Robin and the Backstabbers si altele) si de prin "strainataturi". Un mix eclectic de rock, electro-pop, indie, alternativ.

Ce am prins: Antarctica 'IYHSHON' ( Is Your Heart So Hard Or Nonexistent )

7. Guerrilla

Aceeasi muzica (din FM-ul de odinioara), insa fara DJ-ii din Fm. Radio Guerrilla a ramas online cu playlistul lui consacrat indie/jazzy/alternativ/rockish.

Ce am prins: The Rolling Stones - Paint it Black.

8. IndieGen

Playlistul lor cuprinde urmatoarele genuri, dupa cum se autodescriu: essential, relevant & cool indie-alternative: indie-rock, indie-pop, post-punk, post-rock, grunge, britpop.

Ce am prins: The All New Adventures of Us - A Nursing Home in Full Swing

9. Lynx

"Traieste radio pe net" este motto-ul lor. Mi-i amintesc din facultate, de cand aveam dezbateri despre jurnalism si mergeam pe la emisiuni. De atunci si pana acum s-au mai schimbat lucrurile. Emisiunile au fost inlocuite - puteti vedea noua grila aici. Evident, si echipa a suferit transformari.

Nu am gasit un player de ascultat online, ci un streaming care se poate deschide in Winamp, dupa principiul mai putina muzica, mai multe emisiuni.

10. Nicecream Fm

Cu vibe-uri funk, electro, bossa-nova, acesta este radio-ul pe care l-am auzit in multe cafenele si baruri de prin Bucuresti si de prin alte orase pe care le-am vizitat, precum Arad sau Timisoara.

Ai 3 butoane diferite cu 3 playlisturi in functie de dispozitia ta.

Ce am prins: Astrud Gilberto - Black Magic

11. Radio-Cafe

Muzica de bistro ascuns pe stradutele din Paris cu un layout de care ne-am indragostit. Muzica jazzy, chillout, cover-uri bossa nova ale unor piese faimoase: "muzica de poveste".

Ce am prins: I will survive - Sister Kat (chill out)

12. Republika Verde

"Un radio pentru cap", spun ei. Muzica este raggae-raggae-raggae, insa poti prinde si ceva funk, jazz sau chill.

Ce am prins: o melodie raggae, nu stim pe care, caci in playlistul online nu apare numele piesei.

13. Strong

...cu sloganul "Radio facut de oameni". E destul de nou (si e al lui Dobrovolschi), asa ca nu ne-am lamurit inca ce fel de playlist va avea, insa, din cate am auzit, va putem oferi cateva nume: Maroon 5, Royksopp, Childish bambino.

I-am mai reperat in echipa pe Ciprian Muntele si pe Matei Oprina (ex Radio Guerrilla), iar playlistul seamana momentan cu cel de Guerrilla.

Tot aici puteti asculta matinalul lui Dobrovolschi de pe Gold Fm.

"Se intampla uneori, seara, cand ne adunam trei patru prieteni in jurul mesei mele din bucatarie, sa ne uitam ca in gol la telefonul infipt in dockstation, intrebandu-ne ce naiba sa mai punem. Aveam nevoie de un flow de muzica buna, “de-a noastra”, fara calupuri de publicitate. BBC1 e prea hard, radiourile de chill aveau ritmul potrivit dar nu puteam recunoaste nicio piesa, parca nici nu eram acasa, online-urile romanesti se intrec in a fi cat mai ciudate cu putința. La Paradise prea stiam piesele, la Guerrilla ma durea amintirea din fiecare jingle. Pana la urma ajungeam la o leapsa, interesanta, nu zic nu, in care fiecare ne ridicam pana la boxa si puneam, pe rand, o piesa. Dar discuțiile dintre noi deveneau sacadate, intrerupte de prea multe voturi ad-hoc. E, asa a aparut Strong Radio." - a povestit aici Dobro.

Ce am prins: Childish Gambino - 3005

14. Surubelnita

"Din mare, din club, pentru tine" - spun ei. Au un playlist care combina piesele romanesti cu cele straine. De exemplu, cand i-am vizitat noi, au trecut de la E.M.I.L. la Angus and Julia Stone si The Cure.

Ce am prins: E.M.I.L. - Supradoza de vise

15. Radio Trib

"Cu Radio Trib asculti cea mai tare muzica. Fie ca te dai cu placa, esti la bere cu prietenii, muncesti sau stai la stop, da drumul la difuzoare si ia-ti cu tine muzica."

Asta zic ei pe pagina oficiala. Playlistul contine in special piese rock.

De la 11:00-13:00 ii puteti auzi emisiunea lui Kirk (unul dintre cei mai vechi DJ de radio din Romania).

Ce am prins: O. Children - PT Cruiser

16. Radio 3 Net

Apartine de Radio Romania. Gasiti emisiuni tematice, muzica oldies but goldies, ultimele aparitii de la artisti romani si de prin strainatate. Noi am prins emisiunea lui Eugen Vrabie - Hitul care rupe bitul.

"Playlistul emisiunii „Hitul care rupe Bitul” este asemanator unui hypermarket. Aici gasesti numai muzica si informatii noi si fierbinti, mai ceva ca la raionul de brutarie", ne-a povestit Eugen.

Ce am prins: Phillip Phillips - Gone, Gone, Gone.

Mai stiti si alte posturi de radio cool? Voi ce ascultati in aceasta perioada?